**Pe o bârnă**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În stele se îngroapă porți de rai

Din minți albastre răsărite

Din rădăcina firului de pai,

Când soarele noaptea-și înghite.

Prin munți îți fugărești albe năluci,

Amurg cu lacrima sprințară

Ți-e somnul pe care nu-l mai apuci

Și-n ochi începe să te doară.

Miroși zăpadă înălbăstrită

În pasul tău lung peste opt vieți

Răsună marea înmărmurită

În ochiul curat a doi puieți.

De gleznă o inimă atârnă

Cu salve legate în răspăr

Cu lacrimi rimate pe o bârnă

Și fericirea strânsă în păr.